02000A1215(02) — HU — 25.06.2005 — 001.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

Módosította:









▼B

BELSŐ MEGÁLLAPODÁS

a tagállamok kormányainak a Tanács keretében ülésező képviselői között az AKCS–EK partnerségi megállapodás végrehajtása során hozandó intézkedésekről és követendő eljárásokról







AZ EURÓPAI KÖZÖSSÉG TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐI, tekintettel az Európai Közösséget létrehozó szerződésre (a továbbiakban: a Szerződés), tekintettel a 2000. június 23-án Cotonou-ban (Benin) aláírt AKCS–EK partnerségi megállapodásra (a továbbiakban: AKCS–EK-megállapodás), tekintettel a Bizottság tervezetére, mivel: (1) A Közösség képviselőinek közös álláspontokat kell elfogadniuk az AKCS–EK-megállapodásban előírt Miniszterek Tanácsában (a továbbiakban: az AKCS–EK Miniszterek Tanácsa). Továbbá e Tanács határozatainak, ajánlásainak és véleményeinek végrehajtása a Közösség fellépését, a tagállamok közös fellépését, illetve – a helyzetnek megfelelően – egy-egy tagállam fellépését igényelheti. (2) Ezért szükséges, hogy a tagállamok a hatáskörükbe tartozó területeken meghatározzák a Közösségnek az AKCS–EK Miniszterek Tanácsának keretében ülésező képviselői által elfogadott közös álláspontok kialakításának feltételeit. Ugyanezeken a területeken szintén az említett képviselőknek kell az e Tanács határozatainak, ajánlásainak és véleményeinek végrehajtására irányuló és a tagállamok közös fellépését illetve egy-egy tagállam fellépését igénylő intézkedéseket meghozniuk. (3) A tagállamok a hatáskörükbe tartozó és az AKCS–EK-megállapodás hatálya alá eső ügyekben felhatalmazzák a Tanácsot az AKCS–EK-megállapodás 96. és 97. cikke szerinti megfelelő határozatok meghozatalára. (4) Ugyancsak rendelkezni kell arról is, hogy a tagállamok tájékoztassák egymást és a Bizottságot minden olyan szerződésről, egyezményről, megállapodásról vagy rendelkezésről, illetőleg ilyen szerződés, egyezmény, megállapodás vagy rendelkezés minden olyan részéről, amely az AKCS–EK-megállapodás hatálya alá eső témát érint, és amely egy vagy több tagállam és egy vagy több AKCS-állam között jött létre, illetve amelyet terveznek létrehozni. (5) Ki kell alakítani az eljárási szabályokat az AKCS–EK-megállapodással kapcsolatban a tagállamok között esetlegesen felmerülő viták rendezésére, mivel: A KÖVETKEZŐKBEN ÁLLAPODTAK MEG:







1. cikk

A Közösségnek az AKCS–EK Miniszterek Tanácsa keretében ülésező képviselői, valamint a Nagykövetek Bizottsága által kialakítandó közös álláspontokat a tagállamok hatáskörébe tartozó ügyekben a Tanács egyhangú szavazással fogadja el, a Bizottság, illetve a Bizottsággal folytatott konzultációt követően egy tagállam által benyújtott tervezet alapján.

2. cikk

Az AKCS–EK Miniszterek Tanácsa, illetve a Nagykövetek Bizottsága által a tagállamok hatáskörébe tartozó területeken elfogadott döntések és ajánlások esetén a végrehajtásra a tagállamok által elfogadott jogi aktusok útján kerül sor.

▼M1

3. cikk

A tagállamoknak az AKCS–EK-megállapodás 11b., 96. és 97. cikkének végrehajtásával kapcsolatos és a tagállamok hatáskörébe tartozó kérdéseket érintő álláspontját a Tanács a mellékletben ismertetett eljárás szerint fogadja el.

Amennyiben a tervezett intézkedés a tagállamok hatáskörébe tartozó kérdéseket érint, a Tanács tagállami kezdeményezésre is eljárhat.

▼B

4. cikk

Az érintett tagállam, illetve tagállamok a lehető leghamarabb értesítik a többi tagállamot és a Bizottságot egy vagy több tagállam és egy vagy több AKCS-állam között az AKCS–EK-megállapodást érintő ügyben bármilyen formában létrejött, illetve létrehozandó bármilyen jellegű szerződésről, egyezményről, megállapodásról vagy rendelkezésről, illetőleg ilyen szerződés, egyezmény, megállapodás vagy rendelkezés megfelelő részéről. Az így közölt szövegeket egy tagállam vagy a Bizottság kérésére a Tanács megtárgyalja.

5. cikk

Amennyiben egy tagállam szükségesnek ítéli az AKCS–EK-megállapodás 98. cikkének alkalmazását tagállami hatáskörbe tartozó ügyben, először konzultációt kell folytatnia arról a többi tagállammal és a Bizottsággal.

Amennyiben az AKCS–EK Miniszterek Tanácsa az első bekezdésben említett tagállam eljárásával kapcsolatban hoz határozatot, a Közösség állásfoglalása az érintett tagállam állásfoglalásának felel meg, a tagállamok kormányainak a Tanácsban ülésező képviselőinek ellentétes döntése kivételével

6. cikk

A tagállamok között az AKCS–EK-megállapodással, annak mellékleteivel és jegyzőkönyveivel vagy az említett AKCS–EK-megállapodás végrehajtására létrehozott belső megállapodásokkal kapcsolatban felmerülő vitákat az első indítványozó kérésére az Európai Közösségek Bírósága elé kell terjeszteni a Szerződésben és a Szerződés mellékletét képező, a Bíróság alapszabályát rögzítő jegyzőkönyvben előírt módon.

7. cikk

A tagállamok kormányainak a Tanács keretében ülésező képviselői egyhangú szavazattal bármikor módosíthatják ezt a megállapodást a Bizottság vagy – a Bizottsággal folytatott konzultációt követően – egy tagállam által benyújtott tervezet alapján.

8. cikk

Az egyes tagállamok saját alkotmányos rendelkezéseinek megfelelően hagyják jóvá ezt a megállapodást. A tagállamok kormányai értesítik a Bíróság főtitkárságát az e megállapodás hatálybaléptetéséhez szükséges eljárások befejezéséről.

E megállapodás, az első bekezdésben foglalt feltételek teljesülése esetén, az AKCS–EK-megállapodással ( 1 ) egyidejűleg lép hatályba. Ez a megállapodás az AKCS–EK-megállapodás időtartama alatt marad hatályban.

▼M1

9. cikk

E megállapodást, amely egyetlen eredeti példányban angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák és szlovén nyelveken készült, és amely e 20 nyelven készült szövegeinek mindegyike egyaránt hiteles, az Európai Unió Tanácsa Főtitkárságának irattárában helyezik letétbe, amely minden aláíró állam kormányának eljuttat egy-egy hitelesített másolatot.

▼B

Hecho en Bruselas, el dieciocho de septiembre del año dos mil.

Udfærdiget i Bruxelles den attende september to tusind.

Geschehen zu Brüssel am achtzehnten September zweitausend.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.

Done at Brussels on the eighteenth day of September in the year two thousand.

Fait à Bruxelles, le dix-huit septembre deux mille.

Fatto a Bruxelles, addì diciotto settembre duemila.

Gedaan te Brussel, de achttiende september tweeduizend.

Feito em Bruxelas, em dezoito de Setembro de dois mil.

Tehty Brysselissä kahdeksantenatoista päivänä syyskuuta vuonna kaksituhatta.

Som skedde i Bryssel den artonde september tjugohundra.

Pour le gouvernement du Royaume de Belgique

Voor de Regering van het Koninkrĳk België

Für die Regierung des Königreichs Belgien

For regeringen for Kongeriget Danmark

Für die Regierung der Bundesrepublik Deutschland

Για την Κυβέρνηση της Ελληνικής Δημοκρατίας

Por el Gobierno del Reino de España

Pour le gouvernement de la République française

Thar ceann Rialtas na hÉireann

For the Government of Ireland

Per il Governo della Repubblica italiana

Pour le gouvernement du Grand-Duché de Luxembourg

Voor de Regering van het Koninkrĳk der Nederlanden

Für die Regierung der Republik Österreich

Pelo Governo da República Portuguesa

Suomen hallituksen puolesta

På finska regeringens vägnar

På svenska regeringens vägnar

For the Government of the United Kingdom of Great Britain and Northern Ireland

▼M1

ANNEX

1. Az AKCS–EK-megállapodás 8. cikkének értelmében az AKCS–EK-megállapodás 96. cikkében meghatározott konzultációs folyamat megkezdését megelőzően a különösen sürgős szükség eseteinek kivételével a Közösségnek és a tagállamoknak ki kell meríteniük az adott AKCS-állammal folytatott politikai párbeszédre adódó valamennyi lehetőséget. A 8. cikk értelmében a párbeszéd az AKCS–EK-megállapodás VII. mellékletének 2. cikkében meghatározott módozatokkal összhangban szisztematikus és formális. A nemzeti, regionális és helyi szinten folytatott párbeszédet illetően, ha a Közös Parlamenti Közgyűlés is érintett, a hivatalban lévő társelnökök vagy egy általuk kijelölt személy képviseli azt.

2. Amennyiben a Bizottság vagy valamely tagállam kezdeményezésére, miután az AKCS–EK-megálla-podás 8. cikke által biztosított valamennyi párbeszédre adódó lehetőséget kimerítették, a Tanács úgy ítéli meg, hogy egy AKCS-állam elmulasztotta az AKCS–EK-megállapodás 9. vagy 11b. cikkében említett alapvető elvekkel kapcsolatos kötelezettsége teljesítését, vagy ha súlyos korrupció történt, az érintett AKCS-államot a különösen sürgős esetek kivételével konzultációkra kérik fel az AKCS–EK partnerségi megállapodás 11b., 96. és 97. cikkével összhangban.

A Tanács minősített többséggel határoz.

A konzultációk során a Közösséget a Tanács és a Bizottság elnöksége képviseli, és a képviselet szintjét illetően az egyenlőség biztosítására törekednek. A konzultációk az érintett fél által meghozandó intézkedésekre összpontosítanak, és az AKCS–EK megállapodás VII. mellékletében meghatározott módozatokkal összhangban folynak.

3. Amennyiben az AKCS–EK-megállapodás 11b., 96., vagy 97. cikkében meghatározott, a konzultációkra biztosított határidők lejártával az összes erőfeszítés llenére sem születik megoldás, illetve sürgős esetben vagy a konzultációk lebonyolításának elutasítása esetén haladéktalanul, a Tanács e cikkek alapján a Bizottság javaslatára minősített többséggel határozhat megfelelő intézkedések, köztük a részleges felfüggesztés meghozataláról. A Tanács egyhangúlag határoz az érintett AKCS-államra vonatkozóan az AKCS–EK partnerségi megállapodás alkalmazásának teljes felfüggesztéséről.

Ezen intézkedések addig az időpontig maradnak hatályban, amíg a Tanács az első albekezdésben meghatározott, a korábban elfogadott intézkedések módosítására vagy visszavonására vonatkozó határozat meghozatala érdekében alkalmazandó eljárást lefolytatja, vagy adott esetben a határozatban szereplő időtartamig.

E célból a Tanács rendszeresen, legalább hathavonként felülvizsgálja a fent említett intézkedéseket.

A Tanács elnöke az így elfogadott intézkedésekről azok hatálybalépését megelőzően értesíti az érintett AKCS-államot és az AKCS–EK Miniszterek Tanácsát.

A Tanács határozatát az Európai Közösségek Hivatalos Lapjában ki kell hirdetni. Amennyiben az intézkedéseket haladéktalanul elfogadják, az erről szóló értesítést a konzultációkra való felkéréssel azonos időben kell az AKCS-állam és az AKCS–EK Miniszterek Tanácsa részére megküldeni.

4. Az Európai Parlamentet haladéktalanul és teljes körűen tájékoztatni kell a 2. és 3. pont alapján meghozott valamennyi határozatról.